Kahitutan; Pohon kentut; nyaéta tutuwuhan anu asalna tina kulawarga Rubiaceae.Tangkal Kahitutan, pareng daunna disoéhkeun atawa tangkalna diturih baris ngaluarkeun bau anu teu pikaresepeun. Dina basa Inggris disebutna sewer vines, Sumatra : sembukan, Madura : bintaos, Jawa kasembukan, Ternate Gumi siki.Ieu tutuwuhan mibanda loba spésiés di sakuliah dunya kajaba di Afrika, kalayan lolobana hirup di daérah tropis.                  

Ciri mandiri
Tangkal Kahitutan ngawujud rungkun, ngarambat, henteu cucukan, ngaluarkeun bau mangsa dauna  atawa tangkalna diturih. Daun bijil selang seling,

Kembangna biseksual ngaranggeuy dina cupatna, bijil tina régang Jeung aya ogé anu bijil tina kélék daun. Makuta kembang beureum ngora aya ogé anu wungu, wujudna kawas corong. Benang sari (4, 5, atawa 6),  benang  sari dorsifixed. Ovarium  (2 atawa 3).

Buahna garing, sikina ngajadi schizocarpous, buleud aya ogé anu gepéng.  Lolobana buleud endog. 

Taksonomi
Kahitutan mimiti diguar ku  Puff jeung  baturna (dina Puff, Opera Bot. Belg. 3: 1-376. 1991). Maranéhna manggihan 3  subgenera dumasar kana morfologi jeung ukuran makuta, perenahna antera, panjang model, ayana  bracts petaloid, sarta morfologi buah.

Dua tina subgenera kapanggih ku maranéhna di Cina: P. subg. Paederia, ngan kapanggih  di Asia Tenggara anu di jerona aya  P. cavaleriei, P. foetida, P. pertomentosa, ogé P. stenobotrya; jeung P. subg.Alatopaederia Puff, kapanggih hirup méh di sakuliah dunya kajaba di  benua Afrika jeung kaasup spésiés Cina anu lian. Puff (loc. Cit .: 207-292) dijieun  taksonomi dina undakan  spésiés Paederia ti Asia anu kacida  béda dina panulisan séjén, kaasup W. C. Ko (dina FRPS 71 (2): 110-119. 1999).

Sacara husus, manéhna mikawanoh leuwih loba spésiés, ngawengku P. foetida leuwih loba, alatan ieu, dijieun loba ngaran sinonimna. Puff ogé maké ngaran P. foetida sacara béda jeung ngaran anu séjénna, kalawan pamustungan henteu dilarapeun dina FRPS: manéhna ngalarapkeun ngaran P. foetida dina tutuwuhan anu dipaké di WC Ko (loc. Cit .: 118-119) pikeun P. scandens, sarta manéhna ngahijikeun tutuwuhan salaku P. foetida ku WC Ko (loc. cit .: 112-113) di P. cruddasiana. Puff (loc. Cit .: 216-220) ngaguar kalayan taliti kabingungan ieu spésiés  P. foetida jeung P. scandens anu di sinonimkeun di handap P. foetida. Larappan numutkeun Puff, anu ieu husus ditunda kalawan  konsisten salaku internal, ogé tangtu béda tina taksonomi tradisional Paederia anu aya di Asia Tenggara .

SpésiésPaederia brasiliensis (Hook.f.) Puff (South America)Paederia bojerianaPaederia cruddasiana Prain – Sewervine (Asia)Paederia farinosaPaederia foetida L. (syn. Paederia scandens) – Skunkvine (Asia)Paederia lanataPaederia lanuginosaPaederia linearis Hook.f.Paederia majungensisPaederia mandrarensisPaederia piliferaPaederia pospischiliiPaederia sambiranensisPaederia taolagnarensisPaederia thouarsiana''

Guna jeung mangpaat
Khasiat sareng manpaat daun kahitutan,  salaku antiréumatik, nguranganbrasa nyeri (analgesik), hésé hitut (carminative), ngalancarkeun kahampangan, meresihan reuhak dina tikoro, nambah napsu dahar  (stomakic), antibiotik, anti radang, ubar batuk (antitussive), ngubaran weureu / karacunan (detoxification) , sareng kejang/sawan.  Ngubaran peradangan dina peujit (enteritis), bronchitis, tulang potong, tipalitek, bunghak/kembung, disentri , batuk, karacunan organik. 

Ngan di mana nginum ramuan ieu, baris ngabalukarkeun  bau baham jeung ambekan sarta bau hangseur mangsa kahampangan.

Dicutat tina

Tutumbu ka luar 

Kategori :Rubiaceae
Kategori :Paederieae
Kategori :Tutuwuhan tropis 
Kategori :Tutuwuhan ubar